Mindeord
Formanden
Jeg har med stor sorg erfaret, at vores tidligere kollega, Lady Diana Elles, afgik ved døden den 17. oktober. Lady Elles var medlem af Europa-Parlamentet fra 1973 til 1989 og varetog funktionen som næstformand for Europa-Parlamentet fra 1982 til 1987 og formand for Retsudvalget. Jeg beder Dem rejse Dem for at iagttage et minuts stilhed til minde om vores afdøde kollega.
(Parlamentet iagttog stående et minuts stilhed)
